خاریجی ایشلر باخانی مؤولود چاووش‌اوغلو، آمریکا بیرلشمیش دؤولتلرینین تۆرکیه ایله یونانیستان آراسیندا گؤزتدیگی دنگه‌نی/بالانسی پوزماغا باشلادیغینی سؤیله‌دی.
چاووش‌اوغلو، بوسنی و هرزگووین باخانلار شوراسی باشقان یاردیمچیسی و  خاریجی ایشلر باخانی بیسرا تورکوویچ باشکند آنکارادا خاریجی ایشلر باخانلیغینداکی گؤروشمه‌سیندن سونرا تشکیل ائدیلن اورتاق مطبوعات توپلانتیسین‌دا دانیشدی.
آمریکالی قونومداشی آنتونی بلینکن ایله ۱۸ ژانویه‌ده آمریکانین باشکندی واشینگتن‌دا ائده‌جگی گؤروشمه‌ده استراتژیک مکانیزم توپلانتیسینین باخانلار سویه‌سینده ایکینجی توپلانتیسینی گئرچکلشدیره‌جکلرینی ایفاده ائد‌ن چاووش‌اوغلو، بلینکن ایله چرشنبه گونو گوندملرینی معین ائتدیکلری قونولاری دگرلندیره‌جگینی وورغولادی.
چاووش‌اوغلو، تۆرکیه‌یه اف-۱۶ ساواش اوچاغی تداروکو ایله باغلی حربی موذاکیره‌لرین تاماملاندیغینی وورغولایاراق، بو قونونون آمریکا بیرلشمیش دؤولتلری کنگره‌‌سین‌دن سورونسوز بیر شکیلده گئچمه‌سینی گؤزله‌دیکلرینی بیلدیردی.
مؤولود چاووش‌اوغلو،
"هر سویه‌ده آنلاشمالار الده اولوندو آنجاق شرطلی بیر شکیلده هر هانسی بیر اؤلکه‌دن بیر شئی آلماق ایسته‌میریک. بو دۆشونجه‌لریمیزی داها اؤنجه ده پایلاشمیشدیق" دئدی.
مطبوعات‌دا یئر آلان "یونانیستانا آمریکا بیرلشمیش دؤولتلری طرفین‌دن اف-۳۵ ساواش اوچاغی وئریله‌جک" خبرینه ده توخونان چاووش‌اوغلو،
"تۆرکیه ایله یونانیستان دنگه پوزولماغا باشلادی. آمریکا بیرلشمیش دؤولتلرینین بیر دنگه سیاستی وار ایدی. قیبریسدا دا تۆرک و روم کسیملری آراسین‌داکی دنگه پوزولماغا باشلادی. آمریکا بیرلشمیش دؤولتلری کیمی بیر متفیقین بو دنگه‌لره دقت یئتیرمه‌سی لازیم" دئدی.
خاریجی ایشلر باخانی، کیمین هانسی طرفه سلاح ساتدیغی ایله ماراقلانمادیقلارینی وورغولایاراق:
